濱洲鐵路

|}
濱洲鐵路係從中國黑龍江哈爾濱到內蒙古滿洲里嘅鐵路幹綫，全長934.8公里，其中黑龍江內長375公里，內蒙古內長560公里，由哈爾濱鐵路局管轄。呢條鐵路原先係西伯利亞鐵路一部分，同濱綏鐵路組成東清鐵路嘅北段，可以一路通去海參崴。而家佢係國際鐵路，連接滿洲鐵路同西伯利亞鐵路，喺滿洲里嗰度檻過中俄國界。濱洲鐵路係東北鐵路網嘅骨幹之一，係連去亞歐大陸嘅重要通道，目前佢承擔住哈鐵57%嘅運輸量，年貨物運輸能力超過一億噸。

個名度，濱指哈爾濱，洲指滿洲里，又叫濱洲綫，連結住哈爾濱站同滿洲里站。滿洲里嘅名轉音自俄文「滿洲利亞」，意思就係滿洲，滿洲呢個詞本身又有遞隻字做「滿州」，所以條鐵路名又可以寫做濱州鐵路、濱州綫，不過同山東濱州一啲拉掕都冇。此外亦有名做哈滿綫，取條綫兩端地名首字。因爲佢係東清鐵路西部幹綫，所以又叫西部綫。

哈爾濱係因爲東清鐵路而興起，濱洲鐵路亦喺哈爾濱留低遺蹟，其中濱洲鐵路橋係哈爾濱嘅景觀之一。不過條鐵路亦都現代化緊，1983年到1985年間將哈爾濱到安達嗰段複綫化，完成複綫121公里；2014年到2017年間將鐵路全線電氣化。現時全線都係複線電鐵。

由於呢條鐵路經過蒙古族自治地方，所以有蒙古文官名。

史 
光緒二十四年3月，完成設計，當年6月，就喺哈爾濱同滿洲里兩邊同時破土開工。光緒二十六年4月，條鐵軌由哈爾濱站鋪到去，呢段鐵路佔地916.53垧。光緒二十八年1月14號，開始臨時營運，光緒二十九年7月正式通車。初期浄開通一對嘅旅客列車、以及一對嘅客貨混合列車，平坦路段嘅運行速度係32 km/h，1917年後提到48 km/h，東北淪陷後提到60 km/h。

1935年3月，滿洲國買低全綫嘅中東鐵路。

1983年，哈爾濱站到安達站之間嘅複綫工程開工，到1985年完成121公里長嘅複綫化。

2013年，國際定期貨物列車「中歐班列」開始運行。

2014年10月25號，濱洲鐵路嘅電氣化改造正式動工，到2016年11月3號，哈爾濱到齊齊哈爾嘅鐵路段完成電氣化，開嘅頭班車係K7108次列車；2017年12月11號，完成淨低路段嘅電氣化工程，到12月28號，全線嘅電化完咗，可以通車。

目前客運 
而家濱洲鐵路每日有三趟車從哈爾濱發出，其中最快嗰趟都要行13粒鐘，最慢要16個鐘，所以有軟硬臥鋪。呢三趟客運列車埋嘅站夾埋有25個，由下面份一覽表列出。

其他站嘅一覽：

連接綫路 
哈爾濱站：京哈綫、哈大綫、拉濱綫、濱綏綫、三棵樹綫、哈齊高鐵
大慶西站、讓胡路西站：通讓綫
紅旗營站、、昂昂溪站、齊齊哈爾站：平齊綫、齊北綫
扎蘭屯站：阿扎綫
溝口站：博林綫
、卓山站：牙林綫
海拉爾東站：伊敏綫
滿洲里站：西伯利亞鐵路支綫

攷 

類:中國鐵路
類:黑龍江交通
類:內蒙古交通
類:哈爾濱交通